Μάφιν μπανάνας με κομματάκια σοκολάτας
Αυτά τα μάφιν μπανάνας είναι αφράτα και σοκολατένια, σκέτη νοστιμιά για μεγάλους και παιδιά.
3 μπανάνες ώριμες, 1/2 κούπα βούτυρο, 1/2 κούπα ζάχαρη, 1 αυγό μεγάλο ή 2 μικρά, 1/2 κούπα γάλα, 2 κούπες αλεύρι που φουσκώνει μόνο του, 150 γρ. κουβερτούρα γάλακτος, σε κομματάκια
Για τα μάφιν μπανάνας με κομματάκια σοκολάτας ξεκινάμε και προθερμαίνουμε τον φούρνο στους 180° C.Λιώνουμε τις μπανάνες στο μούλτι να γίνουν πουρές.Λιώνουμε το βούτυρο σε ένα κατσαρολάκι, φροντίζοντας να μην κάψει.Το μεταφέρουμε σε ένα μπολ και το ανακατεύουμε με τη ζάχαρη.Όταν λιώσει η ζάχαρη, προσθέτουμε το αυγό, το γάλα, τον πουρέ μπανάνας και το αλεύρι.Ανακατεύουμε πολύ καλά, να ομογενοποιηθεί το μείγμα.Τέλος, ενσωματώνουμε τα κομματάκια σοκολάτας.Μοιράζουμε το μείγμα σε θήκες για μάφιν και τα ψήνουμε για 25-30 λεπτά.
Αλεύρι (ζύμες),Γάλα,Μπανάνα